**Zápisnica zo spoločného zasadania výboru SSP - SLS a SDIAP – SLS , Bratislava 17.1.2019**

**Výbor SSP SLS:**

Prítomní: L.Plank, P. Vereš, H. Šidlová, P. Szépe, K. Kajo, P. Babál, P. Janega, K. Beráková,

Dozorná rada: V. Gál, K. Macháleková.

Ospravednení: L. Straka, P. Bohuš

**Výbor SDIAP- SLS:**

Prítomní: L.Plank, P. Vereš, P. Szépe, K. Kajo, V. Gál, I. Mečiarová

Dozorná rada: Z. Mikle- Barát, B.Bartovic

Ospravedlnení: P. Bohuš, M. Švajdler, A. Černá, Slávik

-----------------------------------------------------------------------------------------------------------------------------------

Oba výbory sa dohodli na spoločných zasadaniach vzhľadom na prekrývanie sa členov aj tém na riešenie a kvôli zvýšeniu efektívnosti zasadaní.

Prezident SSP P. Vereš informoval, že prevzal agendu a pečiatku SSP - SLS od doc . Daniša. Prebehli splátky za Martinský bioptický seminár a webovú stránku na rok 2019 (19,90 eu). H. Šidlová má požiadať P. Gomolčáka o udržanie a spravovanie stránky , alebo nájsť iné riešenia. L.Plank navrhol odsúhlasiť navrhovaný program, H. Šidlová požiadala o doplnenie bodu programu : Kalendár podujatí do SLS na rok 2019. V doplnenej podobe bol program jednomyseľne odsúhlasený.

**Program spoločného zasadania:**

1/ návrh na zmeny registratúry - archivovanie   
2/ informácia o Zozname zdrav. výkonov v našom odbore (L. PLank) a o alternatívnom postupe súkrom. spoločností (P. Vereš)  
3/ Cytologický skríning vrámci skríningu krčka maternice - (referuje H. Šidlová)  
4/ Stav tvorby Dg a terapeutických štandardov a zodpovedná Komisia (referuje L. Plank)

5/Reakcia na materiály vyvesené na webe Zdrav. poisťovňami o prediktívnom testovaní onkol. ochorení v biopsii - viď príloha č. 2 (materiál Dôvery)  
6/ Osud Slovensko-českých zjazdov patológov - odpoveď predsedovi čes. spol. prof. Dundrovi (P. Vereš)

7/ (6th) Pannonia congress of Pathology 2020 na Slovensku (L. Plank)

8/ Kalendár podujatí na rok 2019

Ad 1/**Návrh na zmeny registratúry – archivovanie blokov, dokumentácie:** Na začiatku L. Plank a P.Vereš skonštatovali, že v tejto otázke nie je jasno a treba ho upraviť aj legislatívne . L. Plank referoval, podľa návrhov vyžiadaných hl. odborníkom L. Plankom od krajských odborníkov vyplývajú rôzne /mierne odlišné názory na archiváciu (boli preposlané členom výboru mailom). V diskusii boli preberané možnosti archivácie parafínových blokov min. 20 rokov, bioptické sklá 10 rokov (skenovanie je ešte budúcnosťou), non gyn cytológia 5 rokov a gynekocytológia(negatívna min. 5 rokov a suspektná 10?). L.Plank navrhol vytvoriť pracovnú skupinu, ktorá vypracuje návrh , predloží členom výboru na pripomienkovanie a s hl. odborníkom výbor SSP Návrh predloží na Sekciu zdravia MZSR na schválenie.

Navrhnutí a odsúhlasení členovia pracovnej skupiny: P.Vereš, L. Plank, M. Sekerešová, J. Bodnár.  
Taktiež bol diskutovaný pripravovaný Národný program biobanky vrámci Eu. štandardov, kde MZ chystá legislatívnu úpravu. Zároveň je MZ pripravovaný jednotný informovaný súhlas pacienta .

Ad 2/ **Informácia o Zozname zdrav. výkonov v našom odbore (L.Plank) a o alternatívnom postupe súkrom. spoločností (P.Vereš):**

Uvedený Zoznam zdrav. výkonov, registračné listy výkonov boli v minulosti zaslané na jednotlivé pracoviská na vyjadrenie. V diskusii P. Babál poukázal na problematiku spracovania cytoblokov , K. Macháleková upozornila na potrebu kódov na odber natívneho materiálu do biobanky – s  ktorým sa ráta.

Ad 3/ **Cytologický skríning vrámci skríningu krčka maternice (H.Šidlová):**

H. Šidlová referovala o stretnutí pracovnej skupiny pre skríning rakoviny krčka maternice pri MZ 23.10.2018. Všetok materiál H. Šidlová zo zasadania zaslala členom výboru pred zasadaním výboru SSP. Predsedom PS je Dr.O. Sadovský v spolupráci s kanceláriou št. tajomníka MZ prof. Špánika. Za patológov boli do skupiny oslovené . G. Kolníková H. Šidlová. Schéma skríningu je podľa z. 331/2007 nasledovná: súčasťou skríningu sú poisťovne, ktoré budú cieľovú populáciu pozývať. Odber cytológie je v kompetencii gynekológov, základom je konvenčná cytoĺógia. Cytologické vyšetrenia vrátane HPV vyšetrení budú vykonávať pracoviská patológie a cytológie. NCZI zabezpečí zber a spracovanie údajov. Odbor verejného zdravia, skríningu a prevencie na MZSR zabezpečí dlhodbú udržateľnosť skríningového programu a bude koordinátorom.

Z bodov jednania sa odboru patológie týkali nasledovné:

a) Riešenie odberu a hodnotenia cytologických náterov

b) Stanovenie siete cytologických laboratórií, ktoré pokryjú celé územie SR

c )Spôsob odberu cytológie a zjednotenie kódovania cytolog.náterov laboratóriami (pat., poisť, NCZI gyn.)

d) Údaje o súčasnom kódovaní aj o cenách za uvedené výkony

e) Zjednotenie kódovania hist. Nálezov (punch biopsie, konizácie, hysterektómie). Podobne pre cytológiu (údaje o súčasnom kódovaní a preplácaní výkonov)

f) Úloha štandardov v oblasti cytologickej a histopatologickej diagnostiky

Čaká nás zmena kódovania v súvislosti s uvedením organizovaného skríningu do praxe s určením rôznych výkonov pre oportúnny skríning, pre pozvanú pacientku v organizovanom skríningu a podobne. Taktiež sa zmenia kódy výkonov abnormálnych cytolog. Nálezov a histologické nálezy. Nebude možné používať pre cytológiu N kódy, ale kódovanie R 87.61 .

Z rokovania vyvstala nevyhnutnosť určenia štandárd pre cytologické laboratóriá, ktoré má výbor pripraviť. Tieto boli opätovne v minulosti vypracované.

Z pohľadu SSP je kľúčová aktualizácia návrhu Odborného usmernenia štandardov pre cytologiclé laboratóriá (pôvodný dokument zašle H. Šidlová ostatným členom výborov na vyjadrenie), vrátane určenia kritérií, pre výkon cytologického skríningu. V súvislosti s tým bude následne možné vytvoriť sieť skríningových laboratórií. V diskusii otvorila H. Šidlová otázku minimálneho počtu vyšetrení skríningového pracoviska za rok – pôvodný návrh z roku 2012 bol 15 000, čo by však vylúčilo niektoré nemocnice z tohto procesu (M. Sekerešová, P. Babál).

Výsledkom je záver: pripraviť aktualizovaný návrh odborného usmernenia a na stretnutí so štátnym tajomníkom prof. Špánikom ho predložiť a prediskutovať. Zároveň iniciovať stretnutie so ZP.

Prípravou a distribúciou materiálu poverená H.Šidlová (do konca januára).

Ad 4/ **Stav tvorby Dg a terapeutických štandardov a zodpovedná Komisia (L.PLank):** boli vytvorené pracovné skupiny ( aj z členov pôvodného výboru) , členovia boli zazmluvnení s MZ v systéme, avšak s nízkou efektivitou a s pravidlami, ktoré skôr sťažujú členom komisie prácu. Vedúci projektu je doc. Šuvada. L. Plank vyzval výbor o stanovisko. V diskusii k téme K. Kajo podporil tvorbu guidelines z pohľadu legislatívneho krytia odborníka. P. Vereš taktiež, avšak odporučil využiť platné a patológmi používané medzinárodné guidelines . Výsledkom živej diskusie členov je nasledovné uznesenie:

1. Vytvoriť návrh na odborné usmernenie na výkon bioptického vyšetrenia.
2. Vytvoriť návrh na odborné usmernenie na výkon peroperačných biopsií
3. Vytvoriť návrh na odborné usmernenie pre nádorovú bioptickú diagnostiku

S odvolaním sa na koncepciu odboru

Vytvorená pracovaná skupina: K. Kajo, I. Mečiarová, P. Szépe, K. Beráková - pripraví návrh OU do konca marca.

1. Iniciovať stretnutie s doc. Šuvadom (L. Plank. P. Vereš)

Ad 5**/ Reakcia na materiály vyvesené na webe Zdrav. poisťovňami o prediktívnom testovaní onkol. ochorení v biopsii :**  P. Vereš: „je málo genet. vyšetrení, ktoré poisťovne akceptujú ako agregovaný výkon „. Po bohatej diskusii sa členovia výborov dohodli, že SSP požiada o úhradu prediktívnych vyšetrení s určením kritérií pre laboratóriá: podľa počtu výkonov , s externou kontrolou kvality, na metódu(lebo kareditované laboratórium...

Výsledkom diskusie bolo požiadať o stretnutie s Asociáciou poisťovní/s poisťovňami formou listu (realizátor L.PLank a P. Vereš).

6 / **Osud Slovensko-českých zjazdov patológov - odpoveď predsedovi čes. spol. prof. Dundrovi (P. Vereš):**

Prezident Č. spoločnosti patológov prof. Dundr požiadal o vyjadrenie prezidenta SSP P. Vereša o ďalšom osude spoločných Slovensko-českých zjazdov patológov. Z diskusie vyplynulo, že záujem slov. patológov o zjazdy značne poklesol (posledný negatívny príklad – účasť v Mikulove 2018) s presunom záujmu na iné odborné akcie, predovšetkým sklíčkových seminárov a iné. Nízku účasť ovplyvňuje aj bohatá ponuka atraktívnych odborných podujatí v zahraničí. Oba výbory sa zhodli, že máme záujem rozvíjať spoluprácu a komunikáciu s Českou spoločnosťou patológov a budeme v budúcnosti informovať o všetkých slovenských odborných aktivitách. Formulácie odpovede prof. Dundrovi sa ujal L. Plank.

7/ **(6th) Pannonia congress of Pathology 2020 na Slovensku (L. Plank)**

L.Plank informoval o dátume a mieste konania: 13. máj v Jasnej , Hotel Družba, organizuje fi.Tajpan.

Návrh na vytvorenie vedeckého a organizač. výboru.

Vedecký výbor: P. Babál – výzva na podporu aj od ostatných, ktorí chcú podporiť a pomôcť.

Výsadková návšteva medzinárodného kongresového výboru na jar 2019.

Téma: Hematopatológia

Patológia hepatobiliárneho traktu

Výzva mladým patológom na aktívnu účasť v rezidentskej sekcii.

8/ **Kalendár podujatí 2019 :**  v diskusii bol zosumarizovaný plán podujatí na rok 2019

Marec 2019 – Bioptický seminár Košice/BA – upresní P. Vereš

23.-24.5. Dni molekulovej patológie, Martin (L. Plank)

7.-8.6.2019 Východoslovenský seminár (M. Švajdler)

28.-29.6. 2019 Senecký bioptický seminár (M. Švajdler, CP)

September Cytologický deň (Medicyt)

25.-26.10. Martinský bioptický seminár – Lúčky (L. Plank, P. Szépe)

Výbor SDIAP pod vedením P. Szépa sa uzniesol na osobe B.Bartovic ako predsedu dozornej rady SDIAP – SLS. Zároveň budú diskutovať o nominácii na post viceprezidenta.

Zapísala 22.1.2019 v Bratislave

MUDr. H. Šidlová, PhD.

Správnosť ozrejmil MUDr. P.Vereš.